ai4bharat/Pralekha huggingface dataset:
জাহাজচলাচলমন্ত্রক
করোনা ভাইরাস মোকাবিলায় ভারতের প্রধান বন্দরগুলিতে আন্তর্জাতিক ক্রুজ জাহাজগুলির জন্য জাহাজ চলাচল মন্ত্রকের আদর্শ পরিচালন বিধি
নয়াদিল্লী, ১১ মার্চ, ২০২০
ভারতের প্রধান বন্দরগুলিতে ইতিমধ্যেই যেসমস্ত আন্তর্জাতিক ক্রুজ জাহাজ নোঙর করার পরিকল্পনা করেছে তাদের জন্য নিম্নলিখিত আদর্শ পরিচালন বিধি প্রনালীগুলি অবিলম্বে কার্যকর করা হবে :
১. যেসব জাহাজ গত পয়লা জানুয়ারির পূর্বে নোঙরের আবেদন করেছিল কেবলমাত্র সেইসব আন্তর্জাতিক জাহাজকেই ভারতীয় বন্দরে প্রবেশের অনুমতি দেওয়া হবে।
২. যেকোন আন্তর্জাতিক যেসব জাহাজের নাবিক অথবা যাত্রী গত পয়লা ফেব্রুয়ারি থেকে কোভিড-১৯ আক্রান্ত দেশগুলিতে সফর করেছেন তাদের আগামী ৩১শে মার্চ পর্যন্ত কোনো ভারতীয় বন্দরে প্রবেশের অনুমতি দেওয়া হবেনা।
৩. যেসমস্ত বন্দরে যাত্রীদের জন্য থার্মাল স্ক্রিনিং ব্যবস্হা রয়েছে, কেবল সেই বন্দরগুলিতে আন্তর্জাতিক জাহাজের নোঙরের অনুমতি রয়েছে।
৪. সংশ্লিষ্ট শিপিং এজেন্ট বা জাহাজের প্রধানকে কোভিড-১৯ আক্রান্ত দেশগুলিতে সফরের ব্যাপারে নাবিক ও যাত্রীদের যাবতীয় তথ্য বন্দর কর্তৃপক্ষের কাছে জমা করতে হবে।
৫. কোভিড-১৯ সংক্রান্ত সমস্ত তাৎক্ষনিক তথ্য প্রতিটি আন্তর্জাতিক জাহাজকে দেওয়া হবে। ভারত সরকারের স্বাস্হ্য ও পরিবার কল্যাণ মন্ত্রকের পক্ষ থেকে জারি করা নির্দেশিকা মেনে চলতে হবে।
৬. জাহাজের সমস্ত যাত্রী ও নাবিকদের স্বাস্হ্য ও পরিবার কল্যাণ মন্ত্রকের পক্ষ থেকে জারি করা সেল্ফ রিপোর্টিং ফর্ম পূরণ করে বন্দর স্বাস্হ্য আধিকারিকের কাছে জমা করতে হবে।
৭. জাহাজের সমস্ত যাত্রী ও নাবিকের স্বাস্হ্য পরীক্ষার দায়িত্বে থাকবেন সংশ্লিষ্ট বন্দরের স্বাস্হ্য আধিকারিক। এই আধিকারিকের অনুমতি না মেলা পর্যন্ত যাত্রীদের জাহাজ থেকে জেটিতে নামার অনুমতি মিলবে না।
৮. যদি কোনো যাত্রী বা নাবিকের অসুস্হতার লক্ষণ দেখা যায় তাহলে তাকে জাহাজ থেকে নেমে আসার অনুমতি দেওয়া হবেনা। সংশ্লিষ্ট যাত্রী বা নাবিককে জাহাজের পৃথকভাবে রেখে স্বাস্হ্য পরীক্ষা করা হবে। যদি ওই যাত্রী বা নাবিকের নমুনায় ভাইরাসের সংক্রমন প্রমানিত হয় তাহলে তাকে বন্দর সংলগ্ন নির্দিষ্ট চিকিৎসা পরিষেবা ব্যবস্হায় পৃথকভাবে রাখার জন্য পাঠানো হবে। এছাড়াও সংশ্লিষ্ট জাহাজটিকে বন্দর ছেড়ে চলে যাওয়ার নির্দেশ দেওয়া হবে।
৯. করোনা ভাইরাসে আক্রান্ত কোনো ব্যক্তির জাহাজ সফরের ব্যাপারে বিশেষ ব্যবস্হা নিতে বলা হয়েছে।
CG/BD/NS
(Visitor Counter : 98
স্বরাষ্ট্র মন্ত্রক
গাম্বিয়ার প্রতিনিধি দলের সঙ্গে জাতীয় বিপর্যয় ব্যবস্হাপনা কর্তৃপক্ষের বৈঠক ; বিপর্যয় মোকাবিলায় আলোচনা
নয়াদিল্লি, ১৮ জুন, ২০১৯
জাতীয় বিপর্যয় ব্যবস্হাপনা কর্তৃপক্ষ  আজ দিল্লীতে গাম্বিয়ার ২৫ সদস্যের প্রতিনিধি দলের সঙ্গে সাক্ষাৎ করেছেন। গাম্বিয়া প্রশাসনের বিশেষ প্রশিক্ষণ কার্যক্রমের অঙ্গ হিসেবে তাদের এই ভারত সফর। সুশাসনের লক্ষ্যে মুসৌরিতে ১০ জুন থেকে ২১ জুন পর্যন্ত প্রশিক্ষণ চলবে। ভারত সরকারের বিদেশ মন্ত্রকের উদ্যোগে প্রশাসনিক ক্ষেত্রে দু-দেশের মধ্যে মত-বিনিময়ের উদ্দেশ্যই এই অনুষ্ঠানের আয়োজন করা হয়েছে। আলোচনায় জাতীয় বিপর্যয় ব্যবস্হাপনা কর্তৃপক্ষ বিশ্বে বিপর্যয়ের দিকগুলি তুলে ধরেন। কিভাবে ভারতে বিপর্যয় মোকাবিলায় প্রশাসন কিভাবে কাজ করে থাকে তা নিয়েও বৈঠকে আলোচনা হয়। বিপর্যয় মোকাবিলায় আধুনিক প্রযুক্তির ব্যবহারে সাধারণ মানুষের যাতে ক্ষতি কমানো যায়, তা নিয়েও মতবিনিময় হয়। এই আলোচনার ফলে বিপর্যয় মোকাবিলার ক্ষেত্রে দুই দেশই লাভবান হবে।
CG/SS/NS
(Visitor Counter : 27
সারওরসায়নমন্ত্রক
ন্যায্য মূল্যে জরুরি চিকিৎসা সামগ্রীর যোগান সুনিশ্চিত করতে এনপিপিএ হাঁটু প্রতিস্থাপনের ক্ষেত্রে প্রয়োজনীয় সরঞ্জামের সর্বাধিক মূল্যসীমা ২০২১-এর ১৪ সেপ্টেম্বর পর্যন্ত বাড়িয়েছে
নয়াদিল্লি, ১৭ সেপ্টেম্বর, ২০২০
সাধারণ মানুষের কাছে জরুরি চিকিৎসা সামগ্রীর যোগান সুনিশ্চিত করতে ওষুধ মূল্য নিয়ন্ত্রক সংস্থা ন্যাশনাল ফার্মাসিউটিক্যাল প্রাইসিং অথরিটি  হাঁটু প্রতিস্থাপনের ক্ষেত্রে প্রয়োজনীয় সরঞ্জামের ন্যায্যমূল্যের সময়সীমা আরও এক বছর বাড়িয়ে ২০২১-এর ১৪ সেপ্টেম্বর পর্যন্ত করার সিদ্ধান্ত নিয়েছে।
এই প্রেক্ষিতে এনপিপিএ ২০১৩-র ওষুধ মূল্য নিয়ন্ত্রণ বিধির আওতায় গত ১৫ সেপ্টেম্বর এক বিজ্ঞপ্তি জারি করেছিল।
এনপিপিএ ২০১৭-র ১৬ আগস্ট জারি করা এক নির্দেশে প্রথমবার হাঁটু প্রতিস্থাপনের ন্যায্যমূল্যের সময়সীমা এক বছরের জন্য অপরিবর্তিত রাখার সিদ্ধান্ত নেয়। ২০১৮-র ১৩ আগস্ট থেকে এই ন্যায্যমূল্যের সময়সীমার মেয়াদ আরও এক বছরের জন্য বাড়িয়ে ২০১৯-এর ১৫ আগস্ট পর্যন্ত করা হয়। পরবর্তীকালে মেয়াদ আরও এক বছর বাড়িয়ে ২০২০-র ১৫ আগস্ট পর্যন্ত হয়। এর ফলে, হাঁটু প্রতিস্থাপনের সরঞ্জামের সর্বোচ্চ মূল্যসীমার বাৎসরিক মেয়াদ গত ১৫ আগস্ট শেষ হয়ে যায়। এই প্রেক্ষিতে এনপিপিএ ন্যায্যমূল্যের সময়সীমা আরও এক বছর বাড়িয়ে ২০২১-এর ১৪ সেপ্টেম্বর পর্যন্ত করার সিদ্ধান্ত নিয়েছে।
এনপিপিএ গত জুলাই মাসে হাঁটু প্রতিস্থাপনের সরঞ্জাম উৎপাদন বা আমদানির সঙ্গে যুক্ত সমস্ত সংস্থাকে ২০১৮-র জুলাই থেকে ২০২০-র জুন পর্যন্ত যাবতীয় বিক্রয় সংক্রান্ত বিবরণ জমা করার নির্দেশ দেয়। এনপিপিএ-এর গত ৬ আগস্ট অনুষ্ঠিত বৈঠকে ১৪টি প্রধান সংস্থা তাদের লেনদেন সংক্রান্ত রিপোর্ট জমা দিয়েছে। বৈঠকে আরও সিদ্ধান্ত হয়, সাধারণ মানুষের স্বার্থের কথা ভেবে হাঁটু প্রতিস্থাপনের ন্যায্যমূল্যের সময়সীমা আরও এক বছর বাড়িয়ে ২০২১-এর ১৪ সেপ্টেম্বর পর্যন্ত করা হবে।
কর্তৃপক্ষের গত ১৪ সেপ্টেম্বর অনুষ্ঠিত বৈঠকে সিদ্ধান্ত হয় ২০১৭-তে হাঁটু প্রতিস্থাপন ক্ষেত্রে খরচ সাধারণ মানুষের স্বার্থে ৫৯ শতাংশ কমানোর ফলে দেশীয় উৎপাদকদের বাজার অংশীদারিত্ব পরবর্তী দু'বছরে ১১ শতাংশ বৃদ্ধি পেয়েছে। স্বাভাবিকভাবেই দেশীয় সংস্থাগুলির এই অংশীদারিত্ব বৃদ্ধি পাওয়ায় কেন্দ্রীয় সরকারের আত্মনির্ভর ভারত গঠনের লক্ষ্য অর্জন করা সম্ভব হবে বলে মনে করা হচ্ছে।
এদিকে এনপিপিএ হাঁটু প্রতিস্থাপনের ক্ষেত্রে সর্বাধিক খরচের ঊর্ধ্বসীমা ২০২১-এর ১৪ সেপ্টেম্বর পর্যন্ত বাড়ানোর ব্যাপারে গত ১৫ সেপ্টেম্বর এই মর্মে বিজ্ঞপ্তি জারি করেছে। এই সিদ্ধান্তের ফলে সাধারণ মানুষের ১,৫০০ কোটি টাকা সঞ্চয় হবে।
(CG/BD/DM
স্বরাষ্ট্র মন্ত্রক
ব্যুরো অফ পুলিশ রিসার্চ অ্যান্ড ডেভেলপমেন্ট প্রতিষ্ঠানের সুবর্ণ জয়ন্তী বর্ষ উদযাপন আগামীকাল
নয়াদিল্লি, ২৭ অগাস্ট, ২০২০
ব্যুরো অফ পুলিশ রিসার্চ অ্যান্ড ডেভেলপেমেন্ট  আগামীকাল তার সুবর্ণ জয়ন্তী বর্ষ উদযাপন করবে। এই অনুষ্ঠানে স্বরাষ্ট্র প্রতিমন্ত্রী শ্রী জি কিষাণ রেড্ডি প্রধান অতিথি হিসাবে এবং মন্ত্রকের সচিব শ্রী অজয় কুমার ভাল্লা সম্মানীয় অতিথি হিসাবে যোগ দেবেন। করোনা মহামারীর দরুণ এই অনুষ্ঠান ভার্চ্যুয়াল পদ্ধতিতে আয়োজিত হবে। ভিডিও লিঙ্কের মাধ্যমে বিপিআর অ্যান্ড ডি প্রতিষ্ঠানের সদর দপ্তর থেকে অনুষ্ঠানটি সরাসরি দেখা যাবে।
১৯৭০ সালের ২৮শে অগাস্ট পুলিশের কাজকর্মে উৎকর্ষতার প্রসার, পুলিশের যাবতীয় সমস্যার দ্রুত ও পদ্ধতিগত অধ্যয়ন তথা পুলিশের কাজকর্মে বিজ্ঞান ও প্রযুক্তির প্রয়োগকে কাজে লাগানোর উদ্দেশ্য নিয়ে ব্যুরো অফ পুলিশ রিসার্চ অ্যান্ড ডেভেলপমেন্টের প্রতিষ্ঠা হয়। গোড়ার দিকে এই প্রতিষ্ঠানটির ২টি ডিভিশন ছিল। ১৯৭৩ সালে প্রশিক্ষণ ডিভিশনকেও অন্তর্ভুক্ত করা হয়। এর পর, ১৯৯৫ সালে সংশোধনাগার এবং সংশোধনাগারের সংস্কারের বিষয়গুলি খতিয়ে দেখার জন্য সংশোধনাগার ভিডিশনকে প্রতিষ্ঠানের এক্তিয়ারে আনা হয়। ২০০৮ – এ জাতীয় পুলিশ মিশনকে প্রতিষ্ঠানের সঙ্গে সামিল করে ডেভেলপমেন্ট ডিভিশনের পুনর্গঠন করে মর্ডানাইজেশন ডিভিশন গঠন করা হয়।
বিপিআর অ্যান্ড ডি ফেলে আসা বছরগুলিতে একাধিক দায়িত্ব ও কর্তব্যের ক্ষেত্রকে নিজেদের কাজকর্মে যুক্ত করেছে। সেই সঙ্গে, সমগ্র পুলিশী ব্যবস্থার আঙ্গিক পরিবর্তনে বড় ভূমিকা নিয়েছে।
কেন্দ্রীয় স্বরাষ্ট্র মন্ত্রী শ্রী অমিত শাহ গত বছর বিপিআর অ্যান্ড ডি প্রতিষ্ঠানের ৪৯তম বার্ষিকীতে প্রতিষ্ঠানের কাজকর্মের প্রশংসা করে সুবর্ণ জয়ন্তী বর্ষ উদযাপনের আগাম শুভেচ্ছা জানান।
প্রতিষ্ঠানটি বিগত পাঁচ দশকে ভারতীয় পুলিশী ব্যবস্থার সঠিক রূপদানে গুরুত্বপূর্ণ ভূমিকা পালন করেছে। পুলিশ কর্মীদের প্রশিক্ষণ, তাঁদের দক্ষতা বৃদ্ধি ও বিচক্ষণ করে তোলার জন্য একাধিক কর্মসূচি পরিচালনা করেছে। উদ্দেশ ছিল, পুলিশ বাহিনীকে সর্বশেষ প্রযুক্তি ও চ্যালেঞ্জগুলি সম্পর্কে সচেতন করে সমগ্র ব্যবস্থার আধুনিকীকরণে গত পাঁচ বছরে এই প্রতিষ্ঠানটি পুলিশ আধিকারিকদের দক্ষতা বৃদ্ধির পাশাপাশি, প্রায় ৫৫ হাজার আধিকারিক ও পুলিশ কর্মীকে দক্ষতা বৃদ্ধির প্রশিক্ষণ দিয়েছে।
(CG/BD/SB
শিল্পওবাণিজ্যমন্ত্রক
ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে অনুমোদন দেওয়া হয়েছে।
দ্য গ্র্যাজুয়েট ইন্সটিটিউট অফ ইন্টারন্যাশনাল অ্যান্ড ডেভেলপমেন্ট স্টাডিজ-এর সিটিইআই-এর সঙ্গে স্বাক্ষরিত সমঝোতাপত্র অনুযায়ী, সিটিআইএল-এর কর্মীরা বিভিন্ন গুরুত্বপূর্ণ গবেষণা সম্পর্কে মূল্যবান তথ্য সংগ্রহ করতে পারবেন। এছাড়াও, বাণিজ্য দপ্তরের আধিকারিক, সিটিআইএল-এর গবেষক এবং শিক্ষাবিদরা আন্তর্জাতিক ব্যবসা-বাণিজ্যের বিষয়ে সমকালীন বিভিন্ন তথ্য জানতে পারবেন। এর ফলে, তাঁদের দক্ষতা বৃদ্ধি পাবে এবং আন্তর্জাতিক ব্যবসা-বাণিজ্য ও বিনিয়োগ সংক্রান্ত আইনে ভারতের অবস্থান সুদৃঢ় হবে।
এই সমঝোতাপত্র অনুযায়ী, সিটিআইএল, বাণিজ্য দপ্তর ও অন্যান্য সরকারি সংস্থার কর্মীরা সিটিইআই-এর থেকে বিভিন্ন তথ্য সংগ্রহ করতে পারবেন। এর সাহায্যে আন্তর্জাতিক ব্যবসা-বাণিজ্যের আলোচনা এবং বাণিজ্য সংক্রান্ত বিভিন্ন বিবাদের নিষ্পত্তিতে ভারতের সুবিধা হবে।
বিস্তারিত : এই সমঝোতাপত্র অনুসারে, ভারত, সুইজারল্যান্ড সহ অন্যান্য দেশের শিক্ষাবিদ, নীতি প্রণয়নকারী, ছাত্রছাত্রী এবং বাণিজ্য আইন নিয়ে যাঁরা কাজ করেন – তাঁরা আন্তর্জাতিক বাণিজ্য ও বিনিয়োগের নতুন নতুন বিষয় সম্পর্কে জানতে পারবেন। এই সমঝোতাপত্র তিন বছরের জন্য কার্যকর হবে।
CG/CB/SB
(Visitor Counter : 105
সারওরসায়নমন্ত্রক
অত্যাবশ্যকীয় ওষুধের ঘাটতি
নয়াদিল্লি, ২৫ মার্চ, ২০২২
২০১৩ সালে ওষুধের মূল্য নিয়ন্ত্রণ অর্ডারের আওতাধীন তফশিল- ১ হিসাবে অন্তর্ভুক্ত অত্যাবশ্যকীয় ওষুধের উৎপাদন ও ওষুধ পাওয়ার বিষয় রাজ্য সরকারের ওষুধ নিয়ন্ত্রণ প্রশাসনের মাধ্যমে ন্যাশনাল ফার্মাসিউটিকাল প্রাইসিং অথরিটি  পর্যবেক্ষণ করা হয়ে থাকে। নির্ধারিত ফর্মুলেশনের ওষুধ প্রস্তুতকারকদেরও সুনির্দিষ্ট ফর্মুলেশন ও তাদের বাল্ক ওষুধ/সক্রিয় ফার্মাসিউটিকাল উপাদানগুলির উৎপাদন/আমদানির ত্রৈমাসিক রিটার্ন জমা দিতে হয়। ড্রাগ কন্ট্রোলার জেনারেল -এর আধিকারিকরা নিয়মিত ওষুধের দোকানগুলি সমীক্ষা করে থাকেন। এনপিপিএ – এর মাধ্যমে ২২টি রাজ্য/কেন্দ্রশাসিত অঞ্চলে প্রাইস মনিটরিং অ্যান্ড রিসোর্স ইউনিটস্  প্রতিষ্ঠা করা হয়েছে। যখনই রাজ্যের ওষুধ নিয়ন্ত্রকদের মাধ্যমে ওষুধের ঘাটতির কথা জানানো হয় বা এই বিষয়টি এনপিপিএ – এর নজরে আসে, তখন ওষুধ পাওয়ার বিষয় নিশ্চিত করার জন্য যথাযথ প্রতিরোধমূলক পদক্ষেপ নেওয়া হয়ে থাকে। তবে, এখনও পর্যন্ত দেশে অত্যাবশ্যকীয় ওষুধের ঘাটতি সম্পর্কে এনপিপিএ কোনও তথ্য পায়নি।
ফার্মাসিউটিকাল ক্ষেত্রে দেশকে আত্মনির্ভর করে তুলতে ফার্মাসিউটিকাস্ বিভাগ ‘উৎপাদন সংযুক্ত উৎসাহভাতা ’ প্রকল্প চালু করেছে। এই প্রকল্পের আওতায় ৪৯ জন আবেদনকারীকে অনুমোদন দেওয়া হয়েছে। এর মধ্যে ৮টি প্রকল্প ইতিমধ্যেই চালু করা হয়েছে। উল্লেখ্য, এই ক্ষেত্রে বিনিয়োগ ও উৎপাদন বৃদ্ধির মাধ্যমে দেশের উৎপাদন ক্ষমতা বাড়াতে সংশ্লিষ্ট বিভাগ মোট ১৫ হাজার কোটি টাকা মূল্যের আরও একটি ‘ফার্মাসিউটিকালের জন্য উৎপাদন সংযুক্ত উৎসাহভাতা প্রকল্প’ চালু করেছে। এই প্রকল্পের আওতায় মোট ৫৫টি আবেদন অনুমোদিত হয়েছে। পাশাপাশি, বিভাগ ৩ হাজার কোটি টাকা মূল্যের ‘প্রোমোশন অফ বাল্ক ড্রাগ পার্ক’ – এর জন্য একটি প্রকল্প চালু করেছে।
লোকসভায় আজ এক লিখিত জবাবে এই তথ্য জানিয়েছেন কেন্দ্রীয় সার ও রসায়ন প্রতিমন্ত্রী শ্রী ভগবন্ত খুবা।
CG/SS/SB
(Visitor Counter : 89
সারওরসায়নমন্ত্রক
এন আই পি ই আর গুয়াহাটি কোভিড-19 অতিমারীর বিরুদ্ধে লড়াইয়ে উদ্ধাবনী কিছু পণ্যের নক্সা প্রস্তুত করেছে
এই পণ্যগুলি এইচ এ এলের সঙ্গে একযোগে উৎপাদন করা হবে
নতুন দিল্লী, ১৫ই মে, ২০২০
ন্যাশনাল ইন্সটিটিউট অফ ফার্মাসিউটিক্যালস এডুকেশন এন্ড রিসার্চ-গুয়াহাটি , কোভিড-19 অতিমারীর বিরুদ্ধে লড়াইয়ে দুটি পণ্যের নক্সা তৈরী করেছে।
তার মধ্যে একটি হলো হাত ব্যবহার না করে এই পণ্যটির সাহায্যে দরজা, জানালা, টানা খোলা বা বন্ধ করা, রেফ্রিজারেটরের হাতল ধরা, লিফটের বোতাম টেপা, কম্পিউটারের কি বোর্ডের ব্যবহার এবং সুইচ খোলা বা বন্ধ করা যেতে পারে। অনেক গবেষণার পর এই নক্সা গুলি নির্মাণ করা হয়েছে। খালি হাতে সংক্রমণ ছড়ানোর ঝুঁকি এড়াতেই এই পণ্য গুলির নক্সা করা হয়েছে। এই পণ্যটি ব্যবহার করা সহজ পাশাপাশি খরচও কম, ভঙ্গুর নয়, চলতি জীবানুনাশক বা এলকোহল মিশ্রিত জীবানুনাশক ব্যবহার করে এটি সহজেই পরিষ্কার করা যায়।
দ্বিতীয় পণ্যটি হলো মুখ ঢাকা দেওয়ার আন্টিমাইক্রবিয়াল বর্ম বা ঢাল। এর মাধ্যমে নভেল করোনা সংক্রমণ ছড়ানো নিয়ন্ত্রণ করা যায়। কি ভাবে মুখ, চোখ, ঘ্রাণ ও নাক এবং অন্যান্য শারীরিক অঙ্গ প্রত্যঙ্গ দিয়ে এই সংক্রমণের বিস্তৃতি ঘটছে তার ওপর বিস্তারিত গবেষণার পর এই পণ্যটির নক্সা প্রস্তুত করা হয়েছে।
কেন্দ্রীয় রসায়ন ও সার মন্ত্রকের ফার্মাসিউটিক্যালস দপ্তরের অধীনস্থ এই এন আই পি ই আর প্রতিষ্ঠান টি একটি উৎকর্ষ কেন্দ্র হিসাবে পরিচিত। এই প্রতিষ্ঠানের সাতটি শাখা রয়েছে আহমেদাবাদ, হায়দ্রাবাদ, হাজিপুর, কলকাতা, গুয়াহাটি মোহালি এবং রায়বেরিলিতে।
কোভিড-19 সংক্রমণ কালে, এই বিরূপ পরিস্থিতিতে প্রতিষ্ঠানটি কি ভাবে দেশের সহায়তায় কাজে লাগতে পারে তা জানতে এবং তাদের গবেষণার এবং উদ্ধাবন প্রক্রিয়া খতিয়ে দেখতে গতকাল ফার্মাসিউটিক্যালস দপ্তরের সচিব ড:পি ডি ভাঘেলা নতুন দিল্লি থেকে এক ভিডিও কনফারেন্সে মাধ্যমে বৈঠকে মিলিত হন।
প্রতিষ্ঠানটির সকল শাখার নির্দেশকরা এই বৈঠকে যোগ দেন। এন আই পি ই আর-জির নির্দেশক ড:এউ এস এন মূর্তি এই দুটি পণ্যের কথা উল্লেখ করেন। তিনি বলেন, তাঁরা একটি ত্বক বান্ধব প্রাকৃতিক হ্যান্ড স্যানিটাইজারও নির্মাণ করেছে। দপ্তরের অধীনস্থ সংস্থা এইচ এ এল এর সঙ্গে একযোগে কাজ করে এই পণ্য গুলি বড়ো আকারে উৎপাদন করা হবে।
উল্লেখ্য, দরজা, জানলা, লিফটের বোতাম, আসবাব টানার হাতল, ফ্রিজের হাতল, কম্পিউটারের কি বোর্ড ইত্যাদি বাড়ি, হাসপাতাল, কল কারখানায়, প্রতিষ্ঠানে এবং অন্যান্য জায়গায় সংক্রমণের অন্যতম উৎস বলে মনে করা হচ্ছে। সে ক্ষেত্রে এই পণ্য গুলি সংক্রমণ প্রতিরোধে বিশেষ ভূমিকা নেবে বলে জানানো হয়েছে।
(CG/PPM
স্বরাষ্ট্র মন্ত্রক
দেশের বাইরে আটকে পড়া ভারতীয় নাগরিকদের দেশে ফেরাতে এবং ভারতে আটকে পড়া বিদেশি নাগরিকদের দেশে পৌঁছে দিতে স্বরাষ্ট্র মন্ত্রক আদর্শ কর্মপরিচালন বিধি জারি করেছে
নয়াদিল্লি, ০৫ মে, ২০২০
কেন্দ্রীয় স্বরাষ্ট্র মন্ত্রক গত পয়লা মে ২০০৫ সালের বিপর্যয় ব্যবস্থাপনা আইনের আওতায় দেশে লকডাউনের মেয়াদ ৪ঠা মে থেকে আরও দু’সপ্তাহ বাড়ানোর ব্যাপারে নীতি-নির্দেশিকা জারি করে।দেশে কোভিড-১৯ মহামারী প্রতিরোধে লকডাউন সংক্রান্ত ব্যবস্থাগুলির ফলে স্বরাষ্ট্র মন্ত্রকের নির্দেশ অনুযায়ী, যাত্রীদের বিদেশ সফর বাতিল করা হয়।
প্রাপ্ত তথ্য অনুযায়ী লকডাউনের পূর্বে যে সমস্ত ভারতীয় নাগরিক বিভিন্ন কারণে বিদেশে গিয়েছিলেন, তাঁরা এখন সেখানে আটকে পড়েছেন। দীর্ঘদিন সেখানে থাকার ফলে তাঁদের চরম দূর্দশার সম্মুখীন হতে হচ্ছে। এই কারণেই তাঁরা দ্রুত ভারতে ফিরে আসতে আগ্রহী। এছাড়াও, আরও কিছু ভারতীয় নাগরিক রয়েছেন, যাঁরা চিকিৎসাগত কারণে বা পারিবারিক সদস্যের মৃত্যুর জন্য দ্রুত দেশে ফিরে আসতে চান। এদিকে ভারতে এমন কিছু মানুষ আটকে রয়েছেন, যাঁরা বিভিন্ন কারণে বিদেশ সফরে যেতে চান।
এই সমস্ত মানুষের যাতায়াতে সুবিধা করে দিতে মন্ত্রক আজ অন্যন্য মন্ত্রক ও দপ্তর সহ রাজ্য ও কেন্দ্রশাসিত অঞ্চলগুলির প্রশাসনের জন্য আদর্শ পরিচালনবিধি জারি করেছে। মন্ত্রকের পক্ষ থেকে জারি করা এই বিধি কঠোরভাবে পালন করার জন্য নির্দেশ দেওয়া হয়েছে।
(CG/BD/SB
শিল্পওবাণিজ্যমন্ত্রক
কোভিড পরবর্তী পর্যায়ে রপ্তানীকারকদের বড় ভাবনা চিন্তা এবং নতুন সম্ভাবনার প্রস্তুতির আহ্বান ; আমরা দায়িত্বশীল বিশ্ব নাগরিকঃ শ্রী পীযূষ গোয়েল
নতুনদিল্লি, ৮ এপ্রিল, ২০২০
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ বিভিন্ন রপ্তানিকারক গোষ্ঠীর সদস্যদের সঙ্গে ভিডিও কনফারেন্সিং-এর মাধ্যমে কোভিড–১৯ ভাইরাসজনিত সংক্রমণ এবং লকডাউনের ফলে উদ্ভূত পরিস্থিতি নিয়ে আলোচনা করেন। প্রতিরোধ মূলক নিয়ন্ত্রণ ব্যবস্থা জারী হওয়ার পর এটি ছিল এধরনের তৃতীয় বৈঠক। দপ্তরের প্রতিমন্ত্রী শ্রী হরদীপ সিং পুরী, বাণিজ্য সচিব ডক্টর অনুপ ওয়াধওয়ান, ডিজিএফটি এবং বাণিজ্য মন্ত্রকের উচ্চপদস্থ আধিকারিকরা বৈঠকে উপস্থিত ছিলেন।
রপ্তানিকারকদের বৃহৎ স্বার্থের কথা বিবেচনা করে মন্ত্রী কোভিড–১৯ পরবর্তী সময়ে বিভিন্ন সুযোগের জন্য প্রস্তুত থাকতে বলেন। তিনি বলেন, যদি আমরা, আমাদের পণ্যের মানোন্নয়ন ঘটাতে পারি, উৎপাদন ক্ষমতা বাড়াতে পারি এবং পণ্যের মূল্য প্রতিযোগিতামূলক করে রাখি, তাহলে আমাদের ব্যবসা-বাণিজ্য ভবিষ্যতে আরো বাড়বে। এই প্রসঙ্গে মন্ত্রী, এলইডি বাল্বের কথা উল্লেখ করেন। দেশে সমস্ত শৌচাগারে এলইডি বাল্ব ব্যবহার করা হচ্ছে কারণ সকলের জন্য স্বাস্থ্য প্রকল্পে বিদ্যুৎএর ব্যবস্থা করা হয়েছে। শ্রী গোয়েল বলেন, সরকারের বিশেষ চিন্তা-ভাবনার ফলেই এগুলি সম্ভব হয়েছে।
মন্ত্রী বলেন, সংঙ্কটের এই সময়ে আমাদের রপ্তানির ক্ষেত্রটিকে অগ্রাধিকার দিতে হবে, যাতে বিশ্ববাজারে ভারতীয় পণ্যের চাহিদা বজায় থাকে। তিনি রপ্তানি আরো কিভাবে বাড়ানো যায়, সেই লক্ষ্যে কাজ করার আহ্বান জানান। মন্ত্রী বলেন, কোভিড – ১৯ পরবর্তী সময়ে ভারত, মানবিক দিকটি বজায় রেখে তার গতিশীল এবং স্বচ্ছ গণতন্ত্রকে উদাহরণ হিসাবে পৃথিবীর কাছে তুলে ধরবে এবং সবরকমের আইন অনুযায়ী পদক্ষেপ গ্রহণ করবে।
মন্ত্রী এই প্রসঙ্গে তথ্য-প্রযুক্তি শিল্পের উদাহরণ দিয়ে বলেন, রপ্তানিকারকদের শুধুমাত্র সরকারী দাক্ষিণ্যের ওপর নির্ভর করলেই চলবে না। তিনি তাঁদের মোবাইলে আরোগ্যসেতু অ্যাপটি ডাউনলোড করতে বলেন। এরফলে কোভিড–১৯ এর বিরুদ্ধে যুদ্ধে লড়াই করতে অনেক সুবিধে হবে। মন্ত্রী এই প্রসঙ্গে প্রযুক্তি ও কৃত্রিম মেধা ব্যবহার করে দেশে সংক্রমণ প্রবণ অঞ্চলগুলিকে চিহ্নিত করার আহ্বান জানান। তিনি রপ্তানিকারকদের পিএম কেয়ার্স তহবিলে অনুদানের অনুরোধ জানিয়েছেন।
এই বৈঠকে এফআইইও-র কর্মকর্তারা ছাড়াও অলঙ্কার, চর্মশিল্প, বৈদ্যুতিন ও সফটওয়্যার, সিন্থেটিক ও রেয়ন, হস্তশিল্প, টেলিকম, বস্ত্রশিল্প, প্লাস্টিক, খেলার সরঞ্জাম, কাঠের জিনিস, তৈলবীজ ও তার থেকে উৎপাদন, রেশম শিল্প, ইঞ্জিনিয়ারিং, পরিষেবা, ঔষুধ শিল্প, রসায়ন, অরণ্যজাত সামগ্রী, এবং কারর্পেট শিল্পের সঙ্গে যুক্ত রপ্তানিকারকরা উপস্থিত ছিলেন।
(CG/CB
জাহাজচলাচলমন্ত্রক
'অ্যাক্ট ইস্ট পলিসি'-র অধীনে প্রকল্প
নতুন দিল্লি, ২৯ মার্চ, ২০২২
'অ্যাক্ট ইস্ট পলিসি'-র উদ্দেশ্য হচ্ছে অর্থনৈতিক সহযোগিতা, সাংস্কৃতিক বন্ধন এবং এশিয়া-প্রশান্ত মহাসাগরীয় অঞ্চলের দেশগুলির সঙ্গে কৌশলগত সম্পর্ক গড়ে তোলা। এর পাশাপাশি অরুণাচল প্রদেশ সহ দেশের উত্তর-পূর্বাঞ্চলের রাজ্যগুলিকে প্রতিবেশী দেশের সাথে উন্নত সংযোগের ব্যবস্থা করা। অ্যাক্ট ইস্ট পলিসি উত্তর-পূর্ব ভারতের অরুণাচল প্রদেশ এবং দক্ষিণ-পূর্ব এশিয়ার বিভিন্ন অঞ্চলের মধ্যে একটি যোগাযোগের সুযোগ প্রদান করে। সেইসঙ্গে বাংলাদেশ এবং মায়ানমারের সঙ্গে উত্তর-পূর্ব রাজ্যগুলির সংযোগের ক্ষেত্রে সাহায্য করে। এসব ক্ষেত্রে উন্নয়নের জন্য কেন্দ্রীয় সরকার একাধিক প্রকল্প গ্রহণ করেছে।
কেন্দ্রীয় সরকার ২০২০-২১ অর্থবছর থেকে ২০২৪-২৫ অর্থ বছর পর্যন্ত পাঁচ বছর মেয়াদি বিভিন্ন প্রকল্প গ্রহণ করেছে। যা উত্তর-পূর্বাঞ্চলের জাতীয় জলপথের অভ্যন্তরীণ পরিকাঠামো উন্নয়নের ক্ষেত্রে সহায়তা করবে।
কেন্দ্রীয় সরকার এযাবত নিম্নলিখিত প্রকল্পগুলি অনুমোদন করেছে।
১) জাতীয় জলপথ-২
ব্রহ্মপুত্র নদীর ধুবড়ি-সাদিয়া সম্প্রসারণ প্রকল্প।
ব্যয় বরাদ্দের পরিমাণ- ৪৬১ কোটি টাকা।
২) জাতীয় জলপথ-১৬
বরাক নদী এবং ভারত-বাংলাদেশ প্রটোকল রুট।
ব্যয় বরাদ্দের পরিমাণ-১৪৫ কোটি টাকা।
এর পাশাপাশি সেন্ট্রাল সেক্টর স্কিম থেকে আন্তঃ জলপথ পরিবহনের জন্য একাধিক প্রকল্প গ্রহণ করা হয়েছে।
আসামে বিভিন্ন প্রকল্পের জন্য বরাদ্দের পরিমান যথাক্রমে ৬.০৭,৬.৩৭,১০.৯৭ এবং ১৩.৭০ কোটি টাকা।
মনিপুরের জন্য বরাদ্দের পরিমাণ যথাক্রমে-৭.৮৮,০.৪০, ২৫.৫৮ কোটি টাকা।
মিজোরামের জন্য বরাদ্দের পরিমাণ যথাক্রমে- ০.৫৭ ও ২২.৯৩ কোটি টাকা।
ত্রিপুরার জন্য বরাদ্দের পরিমাণ- ২৪.৮৩ কোটি টাকা।
আজ রাজ্যসভায় এক লিখিত প্রশ্নের জবাবে কেন্দ্রীয় জাহাজ চলাচল মন্ত্রী শ্রী সর্বানন্দ সোনোয়াল এই তথ্য জানিয়েছেন।
CG/ SB
(Visitor Counter : 254
স্বাস্থ্যওপরিবারকল্যাণমন্ত্রক
কোভিড-১৯এ আক্রান্ত এবং তার প্রতিরোধ ব্যবস্হাপনার সর্বশেষ পরিস্হিতি
নয়াদিল্লী, ০৫ মার্চ, ২০২০
দেশে ২৯ জন কোভিড-১৯এ আক্রান্ত হয়েছেন। এরমধ্যে কেরালার তিন জনকে সুস্হ করে হাসপাতাল থেকে ছেড়ে দেওয়া হয়েছে। সংসদের উভয় কক্ষে এক বিবৃতিতে আজ একথা জানিয়েছেন কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষ বর্ধন।
গতকাল সন্ধ্যায় সার্বিক নজরদারি বাধ্যতামূলক করা হয়েছে। দেশের অধিকাংশ বিমানবন্দরে এই নজরদারি চালু হয়েছে। সুষ্ঠুভাবে এই কাজ সম্পন্নের জন্য অতিরিক্ত কর্মীও নিয়োগ করা হয়েছে।
ভ্রমণের ফলে কোভিড-১৯এর সংক্রণ ছাড়াও জমায়েতের মাধ্যমে এই ভাইরাসের সংক্রমের খবর পাওয়া গেছে। তাই জেলা শাসককে সংক্রমণ প্রতিরোধ ব্যবস্হাপনায় যুক্ত করা হচ্ছে। জেলা, ব্লক এবং গ্রামীণ স্তরে দ্রুত দল পাঠাতে রাজ্য সরকারকে প্রস্তুত থাকতে বলা হয়েছে।
কোভিড-১৯ প্রতিরোধ ব্যবস্হাপনায় বেসরকারি ক্ষেত্রকেও যুক্ত করা হয়েছে। স্বাস্হ্য পরিবার কল্যাণ মন্ত্রক আজ সন্ধ্যায় বৈঠক করবে।
৩ হাজার ৫৪২ জনের নমুনা পরীক্ষা করার জন্য পাঠানো হয়েছিল, তারমধ্যে এ পর্যন্ত ২৯ জনের নমুনা ভাইরাসের উপস্হিতি পাওয়া গেছে। ৯২ জনের নমুনা পরীক্ষা চলছে এবং ২৩ জনের নমুনা পুনরায় নিশ্চিত হওয়ার জন্য পাঠানো হয়েছে।
CG/SS/NS
(Visitor Counter : 105
স্বাস্থ্যওপরিবারকল্যাণমন্ত্রক
কোভিড-১৯ সম্পর্কে সর্বশেষ তথ্য
নতুন দিল্লি, ২২ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১১৬ কোটি ৮৭ লক্ষ টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩১ শতাংশ, যা ২০২০’র মার্চ থেকে সর্বাধিক
২৪ ঘণ্টায় দেশে করোনামুক্ত হয়েছেন ১২ হাজার ৫১০ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৯ লক্ষ ৩৪ হাজার ৫৪৭
গত ২৪ ঘণ্টায় দেশে নতুন করো করোনায় আক্রান্তের সংখ্যা ৮ হাজার ৪৮৮ জন, যা ৫৩৮ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে বর্তমানে ০.৩৪ শতাংশ হয়েছে, যা ২০২০ সালের মার্চ মাস থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ১৮ হাজার ৪৪৩, যা ৫৩৪ দিনে সর্বনিম্ন
দৈনিক-ভিত্তিতে আক্রান্তের হার ৪৯ দিনে ২ শতাংশের নীচে নেমে এসে বর্তমানে ১.০৮ শতাংশ হয়েছে
সাপ্তাহিক-ভিত্তিতে আক্রান্তের হার ০.৯৩ শতাংশ, যা ৫৯ দিন ২ শতাংশের নীচে রয়েছে
দেশে এখনও পর্যন্ত নমুনা পরীক্ষার সংখ্যা ৬৩ কোটি ২৫ লক্ষ
CG/SS/SKD/
(Visitor Counter : 126
সড়কপরিবহণওমহাসড়কমন্ত্রক
উত্তর-পূর্বের রাজ্যগুলিতে মহাসড়ক প্রকল্প
নতুন দিল্লি, ০৮ ডিসেম্বর, ২০২১
সমস্ত বর্তমান জাতীয় মহাসড়ক প্রকল্পগুলির কাজ ত্বরান্বিত করার জন্য সরকার বিভিন্ন পদক্ষেপ নিয়েছে। জমি অধিগ্রহণ, পরিবেশের ছাড়পত্রের সরলীকরণ, আর্থিক বিনিয়োগ, বিনিয়োগকারীদের জন্য নানান সুযোগ সুবিধা, একাধিক মন্ত্রকের সঙ্গে সমন্বয়সাধন, বিরোধ নিষ্পত্তি, প্রকল্পের কাজ নিয়ে একাধিকবার পর্যালোচনা ইত্যাদি চালানো হয়েছে।
মন্ত্রক যানবাহন যানজটের সমস্যা দূর করার প্রয়োজনীয়তা, যোগাযোগ গড়ে তোলা এবং সংশ্লিষ্ট রাজ্যের আগ্রহের অগ্রাধিকারের ভিত্তিতে জাতীয় মহাসড়ক কর্তৃপক্ষ, এনএইচআইডিসিএল, রাজ্যের পিডাব্লুউডি এবং সীমান্ত সড়ক সংস্থার মতো একাধিক সংস্থার সঙ্গে সমন্বয় গড়ে তুলে নতুন জাতীয় মহাসড়ক প্রকল্পগুলি হাতে নিয়েছে। দেশের জাতীয় মহাসড়ক কর্তৃপক্ষ গুয়াহাটি বাইপাসের বোরাগাঁও, গোরচুক, লোখরা এবং বশিষ্ঠ জংশনের সেতু নির্মাণের জন্য পদক্ষেপ গ্রহণ করেছে। ৩১, ৩১-এর সি, ৩৬, ৩৭ নম্বর জাতীয় সড়কের সঙ্গে ভারসাম্য বজায় রেখে নতুন সেতু নির্মাণ করা হচ্ছে। জাতীয় মহাসড়ক কর্তৃপক্ষ এর পাশাপাশি গুয়াহাটি রিং রোড নির্মাণের জন্য প্রকল্প প্রস্তুতির কাজ হাতে নিয়েছে। এছাড়াও, এনএইচআইডিসিএল, রাজ্য পিডাব্লুউডি এবং সীমান্ত সড়ক সংস্থার মতো অন্যান্য সংস্থার মাধ্যমে প্রায় ৮৩ হাজার ১৯৩ কোটি টাকা ব্যয়ে ১৩১টি নতুন জাতীয় মহাসড়ক প্রকল্প গড়ে তোলার পরিকল্পনা নিয়েছে মন্ত্রক। মূলত এই মহাসড়ক প্রকল্পগুলি আগামী তিন বছরের মধ্যে উত্তর-পূর্বের রাজ্যগুলিতে গড়ে তোলা হবে।
রাজ্যসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS/SKD/
(Visitor Counter : 103
শিল্পওবাণিজ্যমন্ত্রক
আন্তর্জাতিক সংস্থাগুলির নির্দেশিকা অনুসারে ভারত মহিষের মাংস সম্পর্কিত মান, খাদ্য সুরক্ষা এবং পরিবেশ ব্যবস্থাপনার বিষয়গুলি মেনে চলেছে
নতুন দিল্লি, ১ মে, ২০২১
ভারত মহিষের মাংস রপ্তানিকারী হিসেবে বিশ্বের অন্যতম দেশ। এক বছরেরও বেশি সময় ধরে করোনা জনিত অতিমারি অবস্থাতেও ভারত ২০২০-২১ সালে মহিষের মাংস রপ্তানি ৩.১৭ বিলিয়ন ইউ এস ডলার উপার্জন করতে সক্ষম হয়েছে। পুষ্টিকর এবং ঝুঁকিমুক্ত মহিষের মাংস বিশ্বের ৭০ টিরও বেশি দেশে খুবই জনপ্রিয়। ভারতীয় মহিষের মাংস আমদানিকারক দেশ হচ্ছে হংকং, ভিয়েতনাম, মালয়েশিয়া, মিশর, ইন্দোনেশিয়া, ইরাক, সৌদি আরব, ফিলিপাইন, এবং সংযুক্ত আরব আমিরশাহী। মহিষের মাংস নিরাপদ ভাবে ওআইই-র নির্দেশিকা অনুসারে প্রস্তুত এবং রপ্তানি করা হয়।
ভারত থেকে রপ্তানির জন্য কেবলমাত্র অস্থিহীন মহিষের মাংস অনুমোদিত রয়েছে। যা নিরাপদ এবং ঝুঁকিমুক্ত।
শিল্প ও বাণিজ্য মন্ত্রক এবং কৃষি ও প্রক্রিয়াকরণ খাদ্য রপ্তানি উন্নয়ন কর্তৃপক্ষ, অ্যাপেডা জানিয়েছে যে, সমস্ত আমদানিকারক দেশ নিরাপদে ভারতীয় মহিষের মাংস সংগ্রহ করতে পারে। সাশ্রয়ী মূল্যের এই মহিষের মাংস আমদানিকারক দেশ গুলিকে খাদ্য সুরক্ষা এবং মূল্যস্ফীতি নিয়ন্ত্রণে সাহায্য করছে।
আন্তর্জাতিক সংস্থাগুলির নির্দেশিকা অনুসারে ভারতীয় মাংস প্রক্রিয়াজাতকরণ সংস্থা শারীরিক দূরত্ব, কঠোর স্বাস্থ্যবিধি এবং জীবাণুনাশক ব্যবস্থা মেনে চলছে। এ বিষয়ে সংশ্লিষ্ট কর্মীদের প্রশিক্ষণ দেওয়া হচ্ছে।
CG/ SB
(Visitor Counter : 114
আয়ুষ
আয়ুষ মন্ত্রকের “আয়ুষ আপকে দ্বার” কর্মসূচির সূচনা করেছেন ডাঃ মুঞ্জাপারা মহেন্দ্রভাই
নয়াদিল্লী, ৩ সেপ্টেম্বর, ২০২১
আয়ুষ মন্ত্রক আজ দেশের ৪৫টি জায়গা থেকে “আয়ুষ আপকে দ্বার” কর্মসূচির সূচনা করেছে। মন্ত্রকের কর্মীদের ঔষধী গাছের চারা বিতরণ করে নতুন দিল্লীর আয়ুষ ভবন থেকে ডাঃ মুঞ্জাপারা মহেন্দ্রভাই এই কর্মসূচির সূচনা করেন। তিনি উপস্থিত সকলকে এই গাছগুলিকে নিজেদের পরিবারের সদস্য বলে বিবেচনা করার অনুরোধ জানান এবং এগুলির যথাযথ যত্নের প্রস্তাব দেন।
আজ ২১টি রাজ্যে ২ লক্ষ চারাগাছ এই উপলক্ষ্যে বিতরণ করা হয়েছে। মুম্বাই থেকে আয়ুষ মন্ত্রী শ্রী সর্বানন্দ সোনোওয়াল কর্মসূচির সূচনা করেন। এক বছরের মধ্যে দেশে ৭৫ লক্ষ বাড়িতে ঔষধী গাছের চারা বিতরণ করায় এই কর্মসূচির মূল উদ্দেশ্য। যেসব গাছের চারা বিতরণ করা হয়েছে সেগুলি হল : তেলপাতা, স্টেভিয়া, অশোক, জাতামাংসী, গুলঞ্চ, অশ্বগন্ধা, কুমারী, শতভোরী, লেমনগ্র্যাস, তুলসী, স্বর্পগন্ধা, কালমেঘ, ব্রাহ্মী এবং আমলকী।
অনুষ্ঠানে আয়ুষ মন্ত্রকের সচিব বৈদ্য রাজেশ কোটেচা, বিশেষ সচিব শ্রী পি কে পাঠক, যুগ্ম সচিব শ্রী ডি সেন্থিল পান্ডিয়ান সহ উচ্চপদস্থ আধিকারিকরা উপস্থিত ছিলেন। আজাদি কা অমৃত মহোৎসব উদযাপনের অঙ্গ হিসেবে ইতিমধ্যেই ওয়াই ব্রেক অ্যাপের সূচনা করা হয়েছে, রোগ প্রতিরোধ ক্ষমতা সম্পন্ন বিভিন্ন আয়ুষ ওষুধ বিতরণ করা হয়েছে। ওয়াই ব্রেক অ্যাপের বিষয়ে রবিবার একটি ওয়েবিনারের আয়োজন করা হয়েছে। আগামীকাল স্কুল কলেজের ছাত্রছাত্রীদের নিয়ে বক্তৃতামালার আয়োজন করা হয়েছে।
CG/CB/NS
(Visitor Counter : 173